ტექნიკური დავალება

· ლიცენზიების ავთენტურობა და ვერიფიკაცია
ყველა შესყიდული ლიცენზია უნდა იყოს მიბმული და გადამოწმებადი მწარმოებლის მიერ ბანკისთვის გამოყოფილ Microsoft Business Center-ში.
· Software Assurance-ის მოქმედების პერიოდი
არსებული, შეძენილი პროდუქტების Software Assurance-ის განახლების პერიოდის ათვლა უნდა განხორციელდეს მიმდინარე ხელშეკრულების მოქმედების ვადის ამოწურვის თარიღიდან, შესაბამისი პოზიციის მიხედვით.
ამასთან, თუ შესაძლებელია ცხრილის №7 და №8 პოზიციებისთვის Software Assurance-ის მოქმედების პერიოდის გათანაბრება სხვა პოზიციებთან, გთხოვთ, დამატებით წარმოადგინოთ აღნიშნული ორი პოზიციის ისეთი განფასება, რომლის მოქმედების პერიოდიც დაიწყება 2026 წლის 31 ოქტომბრიდან და გაგრძელდება 3 წლის განმავლობაში.
· კომერციულ შეთავაზებაში მითითებული ინფორმაცია
პრეტენდენტმა/მომწოდებელმა თითოეულ პოზიციაზე უნდა მიუთითოს:
· პროდუქტის ზუსტი დასახელება;
· პროდუქტის კოდი (Part Number/SKU);
· ლიცენზიების რაოდენობა;
· Software Assurance-ის მოქმედების პერიოდი;
· ერთეული და ჯამური ღირებულება;
· ლიცენზიის ვალიდურობის პერიოდი;
· მიწოდების ვადა.
· Software Assurance-ის დაფარვა და New Version Rights
მომწოდებელმა უნდა უზრუნველყოს შესყიდული Microsoft-ის ლიცენზიებისთვის შესაბამისი Software Assurance-ის უწყვეტი მოქმედება განსაზღვრული პერიოდის განმავლობაში.
Software Assurance უნდა მოიცავდეს Microsoft-ის მიერ შესაბამისი პროდუქტისა და ლიცენზირების პროგრამისთვის განსაზღვრულ ყველა შესაბამის უფლებასა და სარგებელს, მათ შორის New Version Rights-ს.
Software Assurance-ის მოქმედების პერიოდში, შემსყიდველს უნდა ჰქონდეს ცხრილში მითითებული Software Assurance-ით დაფარული პროდუქტების Microsoft-ის მიერ გამოშვებულ უახლეს ხელმისაწვდომ ვერსიაზე გადასვლის უფლება, დამატებითი ლიცენზიის შეძენის გარეშე.
· გადახდის პირობა
ლიცენზიების ჯამური ღირებულება უნდა განაწილდეს 3-წლიან პერიოდზე და გათვალისწინებული იყოს ყოველწლიური გადახდის შესაძლებლობა. შესაბამისად, კომერციულ შეთავაზებაში გთხოვთ, ცალკე მიუთითოთ თითოეული წლის გადასახდელი ღირებულება.

